**8517 Magyargencs, Petőfi u. 127.**

**ikt.szám:…….../2022.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2022. október 24-i nyilvános üléséről, mely 17 óra 00 perckor kezdődött.

Az ülés helye: Polgármesteri Hivatal Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

Dr. Thoma Elek alpolgármester

 Bálint Ferenc

 Erdély Tamás

 Vida Gábor

Távol van: -

Tanácskozási joggal: Novák Edit aljegyző

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 5 fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**38/2022.(X.24.) önkormányzati határozat**

Magyargencs Község Önkormányzatának képviselő-testülete 2022. november 24-i ülésének napirendjét az alábbiak szerint határozza meg:

1. Energia-megtakarítási intézkedések tárgyalása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1) Energia-megtakarítási intézkedések tárgyalása**

**Előadó: polgármester**

Boros Tamás polgármester elmondja, hogy a jelenlegi helyzetben a meghozott intézkedések nem elégségesek, a gázfogyasztásból is 25%-ot vissza kell fogni. Ez nem megvalósítható, mert eddig is takarékosan gazdálkodtunk. Az orvosi rendelő átköltözik a fogászathoz. A dolgozók figyelmét felhívta a takarékosságra, gázt nem használunk, csak a klímák fognak működni. A víziközmű vagyon átadásáról döntött a testület, folyamatban van. Az óvoda egyik helyiségét nem fűtjük. A pénzügyes

kért ajánlatot minden szolgáltatótól. Az Audax nem ad, az EOn Energiaszolgáltató KFt. irreális 89 Ft/MJ ajánlatokat ad. Az MVM még nem válaszolt a megkeresésünkre. A jelenleg ismert E.On által adott ajánlattal számolva készült egy táblázat a kastély vonatkozásában, amely kiosztásra került. Abban látható, hogy a téli hónapokban közel 300 ezer Ft a gázszámla, mely az új ismert árral 7 millió Ft fölé emelkedne. Az iskola rezsijét 90-10%-os megbontásban fizetjük jelenleg. Az iskolával szóbeli megállapodásunk van az 50-50%-os megbontásról. Egyeztetések folyamatosan folynak, állami segítségről. Az iskolát át szeretnénk költöztetni a fűtési szezonra az óvoda szolgálati lakás részére. Az óvodában van vegyestüzelésű kazán, még nem tudjuk, hogyan fog működni, de most van idő felkészülni, mert december 31 napjáig még fenn áll a végső menedékes státusz. A konyha gázdíja az egekbe szökik, nem tudjuk a lakosokra hárítani. Félő, hogy nem fogják tudni fizetni. A kultúrnál megmaradt a fatüzeléses rendszer. A fogorvosi rendelő fűtése csak gázzal megoldható egyelőre. A rendelési időket össze kell hangolni.

Tudomásunk szerint a jövő évi pályázatokat energia megtakarítási célokra is kerülnek kiírásra. Az önkormányzat egyenlőre csak a megkezdett beruházásokat fogjuk befejezni. A falugondnoki autóval történő ebédhordást felfüggesztjük. A jelenlegi helyzet nem könnyű. A jövő évi költségvetés számait még nem ismerjük, a pontos gázárak sem tudjuk, de az látható, hogy kompromisszumokat kell kötni az életben maradáshoz. Az iskola fűtésszakaszolása a rendszer kora miatt nem lehetséges. Ha tartós hideg van temperálni szükséges.

Vida Gábor képviselő megkérdezi, hogy van-e készlet tűzifából?

Boros Tamás polgármester elmondja, hogy az önkormányzatnak van akác erdeje, csak az nincs aki kivágja, és összevágja rövid határidővel.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**39/2022.(X.24.) önk. határozat**

Magyargencs Község Önkormányzat Képviselő-testülete úgy döntött, hogy energia-megtakarítási intézkedések keretében az alábbi intézkedéseket hozza:

* Magyargencs, Petőfi u. 127. sz alatti önkormányzati épület fűtését klíma fűtéssel oldja meg
* Magyargencs, Petőfi u. 82. sz alatti óvoda épület fektető helyiségét lezárja, az altatással kapcsolatos feladatokat a foglalkoztatóban, fűtését munkaidőben a vegyes tüzelésű kazán igénybevételével oldja meg.
* Magyargencs, Petőfi u. 152 sz. alatti kultúrház fűtését továbbra is fatüzeléssel oldja meg.

**2)Vegyes ügyek**

**Előadó: polgármester**

A ravatalozó felújítására elnyert pályázat a múlt héten elkészült. Az alap megerősítés is megtörtént. Ez plusz költségként keletkezett. A járólapozás, külső színezés is megvan. A kultúrház felújítását nem generálkivitelezővel csináltattuk, hogy olcsóbb legyen, de így akadtak plusz feladatok. Válaszfal kimegy így a villanyt is újra kellett húzni. A pénteki napon jött levél, hogy tájékoztatást kérnek a pályázatok kapcsán felmerült többletkiadásokról. A kultúrnál ez kb. 2 millió Ft. Ezt alá tudjuk támasztani.

Falugondnok helyettes képzés is indult a közelmúltban, beiskolázásra került Háriné Vera kultúros kolléganő. A költsége 55 ezer Ft, amit a három önkormányzat fizet.

A hangosbemondót javíttatni kell, kb 10 db nem működik.

Boros Tamás polgármester elmondja, hogy a kulturális feladatokra alkalmazott 1 főt egy olyan cofogon kell elszámolni, ami ezidáig az SZMSZ-ben nem szerepelt. Szükséges felvenni a rendelet mellékletébe a 082094 Közművelődés - kulturális alapú gazdaságfejlesztés elnevezésű kormányzati funkciót.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**12/2022.(XI.2.) önkormányzati rendelete**

**Magyargencs község Önkormányzat Képviselő-testülete úgy döntött, hogy a személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021. (III.24.) önkormányzati rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

Boros Tamás polgármester elmondja, hogy módosításra kerültek a Helyi Esélyegyenlőségi Programnak a táblázatai. Ezeket a most esedékes felülvizsgálatkor javítani kell, de lehetőség van az új sablon felhasználásával új program elfogadására is. Javasolja a kiküldött program elfogadását.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**40/2022. (X.24.) önkormányzati határozat**

Magyargencs Község Önkormányzat Képviselő-testülete úgy döntött, hogy a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011.(XII.27.) Korm. rendelet 6. § (1) bekezdése alapján Magyargencs Község Esélyegyenlőségi Programját (a továbbiakban: HEP) az egyenlő bánásmódról és az esélyegyenlőség előmozdításáról szóló 2003. évi CXXV. törvényben foglaltaknak megfelelően áttekintette, azt az előterjesztés szerint elfogadja.

Határidő: Azonnal

Felelős: Polgármester, aljegyző

Boros Tamás polgármester elmondja, hogy a Bocskay és Társa Bt. megküldte a 2022. március07- április 30 közötti szabályszerűségi ellenőrzés jelentését. Javasolják a tárgyi eszközök tényleges mennyiségi leltározását, és a selejtezéseket elvégezni, szabályszerűen előkészíteni, valamint az átháramoltatott víziközművagyont nyilvántartásba venni.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**41/2022. (X.24.) önkormányzati határozat**

Magyargencs Község Önkormányzat Képviselő-testülete úgy döntött, hogy tudomásul veszi és elfogadja a Bocskay és Társa Bt. által 2022. május 2 napján kiállított belsőellenőrzési jelentést. Felhatalmazza a polgármestert és az aljegyzőt a szükséges intézkedések megtételére.

Felelős: polgármester, aljegyző

Határidő: azonnal

Boros Tamás polgármester elmondja, hogy a korábban ismertetett energia-megtakarítási intézkedések között megbeszélést kezdeményezett a Vargha Gyula Református Óvoda és Általános Iskola vezetőjével a megemelkedett rezsiköltségek finanszírozása végett. A megbeszélés eredményesen zárult, 2022. november 1 napjától 50-50%-ban kerül térítésre a rezsi. Új szerződés megkötésére van szükség, melyben rendelkezünk arról is, hogy a fűtési szezonban az iskola a Petőfi u. 82 szám alatti óvoda étkező helyiségeit, mosdóját használja oktatási célokra.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**42/2022. (X.24.) önkormányzati határozat**

Magyargencs Község Önkormányzat Képviselő-testülete úgy döntött, hogy a Nemesgörzsönyi Református Egyházközséggel bérleti szerződést köt 2022. november 1 napjától. A 2021. augusztus 18 napjától fennálló bérleti szerződést közös megegyezéssel megszűnteti. A szerződés tárgya: 8517 Magyargencs, Petőfi u. 144 sz. alatti kastély épület kijelölt helyiségei valamint a 8517 Magyargencs Petőfi u. 82. sz alatti épület étkező helyiségei(volt szolgálati lakás). Felhasználás tárgy: Vargha Gyula Református Óvoda és Általános Iskola Magyargencsi tagintézményként történő üzemelése. Fűtési szezonban a 8517 Magyargencs, Petőfi u. 82 .sz alatti ingatlan étkezőhelyiségek tanítási célokra történő használata.

A Képviselő-testület felhatalmazza a polgármestert a szükséges intézkedések megtételére.

Boros Tamás polgármester elmondja, hogy a ravatalozó épület, azon belül is a hűtő tisztán tartása kardinális kérdés. A helyiségeket használó temetkezési vállalkozóknak kell rendben tartani. Ezért javasolja, hogy kössön az önkormányzat szerződést Töreki Ferenc vállalkozóval, hogy garantálni tudjuk az épület tisztán tartását.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**43/2022. (X.24.) önkormányzati határozat**

Magyargencs Község Önkormányzat Képviselő testülete Töreki Ferenc ev. (8517 Kemenesszentpéter, Vági u 3.) –val szerződést köt határozatlan időtartamra a ravatalozó takarítási, fertőtlenítési munkálataira. A vállalkozó díjazásban nem részesül, azonban jogosult a ravatalozóban elhelyezett halotthűtő használatára.

Felelős: alpolgármester

Határidő:azonnal

Boros Tamás polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. október 24-i nyilvános ülést 18óra 39 perckor berekeszti.

K.m.f.

Boros Tamás Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző